ליאת בנאי

ליאת בנאי (נולדה בשם ליאת בן-עמו ב-10 בספטמבר 1975) היא זמרת ישראלית.

ביוגרפיה
בשנת 1991 בגיל 16 שרה בנאי לראשונה בפני קהל, במסיבת פורים של בית הספר במועדון הטרויה בראשון לציון, שם היא ביצעה את השיר "טיפת מזל" של זהבה בן. הזמר אבי ביטר שנכח במקום הציע לבנאי להוציא אלבום.

בשנת 1994 הוציאה את אלבומה הראשון "אבא סליחה טעיתי", מתוכו יצאו הלהיטים "הפרידה" הדואט הראשון עם אבי ביטר, "מחפשת את הדרך" ושיר הנושא.

כעבור שנה בשנת 1995 יצא אלבומה השני "נשיקה אחרונה", שיר הנושא הוא הדואט השני שביצעה עם אבי ביטר, שירים מוכרים מתוך האלבום הם "אין לך מילה" ו"מתחרטת על טעויות".

באותה שנה יצא הדואט "אהבה שלא נגמרת" בשיתוף עם הזמר ליאור נרקיס, איתו הייתה במערכת יחסים באותן שנים.

בשנת 1996 יצא אלבומה השלישי "לאהוב בלי הפסקה", ובו שני דואטים נוספים עם אבי ביטר, שירים מוכרים מתוך האלבום הם "טעות מרה" ו"ייסורי אהבה".

באותה שנה יצא הדואט המוכר "משחקי מילים" בשיתוף עם הזמר תמיר גל, אשר נכלל כשיר נושא באלבומו השלישי של גל.

בשנת 1997 הוציאה את אלבומה הרביעי "בא לי עליך", ובו דואט נוסף עם אבי ביטר.

באותה שנה יצא אלבומה המשותף עם אבי ביטר "אהבת נעורים" ובו 8 דואטים של שניהם שבוצעו לאורך השנים, כמו כן יצא האלבום "שלושת הגדולים 1" ביחד עם אבי ביטר ומשה כהן, שיר מוכר מתוך האלבום הוא "למה אין אהבה", גרסת כיסוי לשיר של הזמרת נטלי אשר יצא במקור בשנת 1994.

כמו כן, הוקלטה במסגרת האלבום מחרוזת שכללה את "בן לוקח בת" (עממי), "שיר הפרחה" (עפרה חזה), "טופזיו" (משה כהן), "ישנן בנות" ו"אני לא יכולה בלעדיך" (דנה אינטרנשיונל), "בגללך" (אריק איינשטיין) ו"לא נפסיק לשיר" (יהורם גאון).

בשנת 1998 יצא האלבום "בוא ונרקוד", והאלבום "שלושת הגדולים 2" ביחד עם אבי ביטר ומשה כהן.

בשנת 1999 הוציאה את האלבום "שלגיה". שהורכב רובו ממחרוזות בניחוח ים תיכוני.

בשנת 2000 הוציאה את אלבומה "רוקדת על הבר", מתוכו יצאו הלהיטים "אהבה עיוורת" (אני בוכה), ו"שקרן".

בשנת 2001 יצא אלבומה השני ביחד עם אבי ביטר "נפרדים באהבה".

כעבור שנתיים ב-2003 הוציאה את האלבום "רק לחיות".

בשנת 2006 יצא האלבום "ליאת בנאי המיטב" אשר כלל את הלהיטים השקטים הגדולים לאורך הקריירה.

באותה שנה הוציאה את הדואט "נשברים לרסיסים" יחד עם הזמר אלון חסון, השיר נכלל באלבומו של חסון "היא רק ילדה".

ב-2012 השתתפה בעונה השנייה של חי ב-LA LA לנד.

ב-2016 השתפתה בעונה השלישית של 6 אימהות ששודרה במסגרת שידורי רשת בערוץ 2.

ב-2018 השתתפה בעונה החמישית של הכוכב הבא לאירוויזיון. כשבוע לאחר שידור האודישן הראשון בטלוויזיה, הודיעה בנאי על פרישתה מהתחרות.

ב-2025 הופיעה בנאי לראשונה בתיאטרון קיסריה לרגל 30 שנות קריירה. במופע התארחו אמנים איתם ביצעה בנאי דואטים בעבר: אבי ביטר, תמיר גל וניסים עוז.

חיים אישיים
שם משפחתה המקורי הוא "בן-עמו". בראיון עמה אשר פורסם ב-ynet סיפרה כי שינתה את שם משפחתה בעצת מנהל מועדון בטענה כי שמה המקורי "אינו מסחרי", חרף כעסם של הוריה, בטענה כי שמה "ישנה את מזלה".

בשנת 1999 נישאה ליאת למשה אוחיון, השניים עברו להתגורר במושב מצליח ולהם שני ילדים משותפים. בהמשך התגרשו, נישאו בשנית אך הנישואים לא שרדו. כיום בנאי נשואה לניסים עוז ולהם חמישה ילדים. מתגוררת בחולון.

 דיסקוגרפיה 
 אלבומי אולפן 

 אלבומי להיטים 
 2006: המיטב: השירים השקטים

פילמוגרפיה
 1996: בוכה בגשם
 2012: השקר הגדול

קישורים חיצוניים

 ליאת בנאי באתר Qube
 ליאת בנאי באתר נושמים מזרחית


הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות השרות בעברית
קטגוריה:זמרים השרים בעברית
קטגוריה:מתמודדות הכוכב הבא
קטגוריה:משתתפי חי ב-LA LA לנד
קטגוריה:משתתפות 6 אימהות
קטגוריה:נשות המושב
קטגוריה:אנשי המושב
קטגוריה:מועצה אזורית גזר: אישים
קטגוריה:חולון: אישים
קטגוריה:ישראליות שנולדו ב-1975
קטגוריה:ישראלים שנולדו ב-1975